**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO DALYVAUTI ATSINAUJINANČIŲ ENERGIJOS IŠTEKLIŲ PANAUDOJIMO PROJEKTUOSE“ PROJEKTO**

**AIŠKINAMASIS RAŠTAS**

2022 m. gegužės 16 d.

Lazdijų rajono savivaldybės tarybos sprendimo „Dėl pritarimo dalyvauti atsinaujinančių energijos išteklių panaudojimo projektuose“ projektas parengtas vadovaujantis Lietuvos Respublikos vietos savivaldos įstatymo 6 straipsnio 46 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1 prioriteto „Besimokanti, socialiai atsakinga ir pokyčius kurianti bendruomenė“ 1.4 tikslo „Plėtoti patrauklią viešąją infrastruktūrą ir gyvenamąją aplinką“ 1.4.2 uždavinio „Inžinerinės infrastruktūros modernizavimas ir plėtra“ 1.4.2.6 priemone „Atsinaujinančių energijos šaltinių diegimas Lazdijų rajone“, Lietuvos Respublikos aplinkos ministro 2021 m. birželio 15 d. įsakymu Nr. D1-364 „Dėl Klimato kaitos programos priemonės „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašo patvirtinimo“.

Šio sprendimo tikslas – pritarti saulės fotovoltinių elektrinių įrengimo projektams ir numatyti dalinį finansavimą 20 proc. šiuose objektuose:

|  |  |  |  |  |  |  |
| --- | --- | --- | --- | --- | --- | --- |
| **Paraiškos Eil. Nr.** | **Gamintojas** | **Elektrinės galia, kW** | **Objekto adresas** | **Skaičiuojama įrengimo vertė** | **Parama** | **Savivaldybės prisidėjimas** |
| 1 | Lazdijų r. Šventežerio mokykla | 7 | Dusios 9, Šventežeris | 8470 | 6776 | 1694 |
|   |   | 29 | Mokyklos 29, Verstaminai | 35090 | 28072 | 7018 |
| 2 | Lazdijų Motiejaus Gustaičio gimnazija | 19 | Dzūkų g.4, Dzūkų k., Būdviečio sen. OK | 22990 | 18392 | 4598 |
|   |   | 100 | Vytauto g. 13, 67122 Lazdijai | 121000 | 96800 | 24200 |
|   |   | 28 | Vytauto g. 13, 67122 Lazdijai | 33880 | 27104 | 6776 |
| 3 | Lazdijų mokykla-darželis „Kregždutė“ | 40 | Kauno g.23 Lazdijai | 48400 | 38720 | 9680 |
| 4 | Lazdijų mokykla-darželis „Vyturėlis“ | 40 | Senamiesčio 8, Lazdijai | 48400 | 38720 | 9680 |
| 5 | Lazdijų r. Šeštokų mokykla | 38 | Lazdijų g. 4, Šeštokų k. | 45980 | 36784 | 9196 |
| 6 | VšĮ Lazdijų socialinių paslaugų centras | 55 | Kauno g. 8, 67128 Lazdijai | 66550 | 53240 | 13310 |
| 7 | Veisiejų Sigito Gedos gimnazija | 60 | Ateities g. 1, Veisiejai | 72600 | 58080 | 14520 |
|   |   | 40 | Jaunimo g. 8, Veisiejai | 48400 | 38720 | 9680 |
| 8 | VšĮ ,,Lazdijų turizmo informacinis centras“ | 29,5 | 10, Janaslavo k., Lazdijų sen., Lazdijų r. sav. | 35695 | 28556 | 7139 |
| 9 | Lazdijų rajono savivaldybės administracija | 80 | Vilniaus g. 4, Lazdijai | 96800 | 77440 | 19360 |
|   |   | 60 | Lazdijos g.5, Lazdijai | 72600 | 58080 | 14520 |
|   |   | 29 | Simno g. 3, Šventežeris | 35090 | 28072 | 7018 |
|   |   | 10 | Santarvės g.3, Veisiejai | 12100 | 9680 | 2420 |
| 10 | Lazdijų r. sav. SGC „Židinys“ | 8 | Kaštonų g. 1, Bajoriškių k. | 9680 | 7744 | 1936 |
|   |   | 15 | Staidarų g. 10, Staidarų k. | 18150 | 14520 | 3630 |
| 11 | Lazdijų rajono savivaldybės priešgaisrinė tarnyba  | 16 | Kailinių g. 1, Kailinių k. | 19360 | 15488 | 3872 |
| 12 | VšĮ Lazdijų kultūros centras  | 28 | Kučiūnų laisvalaikio salė | 33880 | 27104 | 6776 |
|   |   | 48 | Seirijų kultūros namai | 58080 | 46464 | 11616 |
|   |   | 50 | Šeštokų kultūros namai | 60500 | 48400 | 12100 |
|  |  |  | Viso | 1003695 | 802956 | 200739 |

Projektai teikiami konkursui ir bus įgyvendinami tik tie, kurie gaus finansavimą iš Klimato kaitos programos. Kiekvieną projektą įstaigos įgyvendins savarankiškai.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių

projektų valdymo skyriaus

vedėjo pavaduotojas Vidmantas Pilvinis